b'\n_START_ARTICLE_\nUsko Meril\xc3\xa4inen\n_START_SECTION_\nHistoriaa\n_START_PARAGRAPH_\nUsko Meril\xc3\xa4inen opiskeli Sibelius-Akatemiassa orkesterinjohtoa Leo Funtekin ja s\xc3\xa4vellyst\xc3\xa4 Aarre Merikannon johdolla. Meril\xc3\xa4inen johti Suomalaisen oopperan kuoroa vuosina 1954\xe2\x80\x931956, Kuopion kaupunginorkesteria 1956\xe2\x80\x931957 ja Tampereen Ty\xc3\xb6v\xc3\xa4en Teatterin orkesteria 1957\xe2\x80\x931961. H\xc3\xa4n on ollut Suomen S\xc3\xa4velt\xc3\xa4j\xc3\xa4t ry:n puheenjohtaja vuosina 1981\xe2\x80\x931992 ja vuonna 1986 toimintansa aloittaneen Tampere Biennalen ideoija ja taiteellinen neuvonantaja. Meril\xc3\xa4inen voitti parhaan musiikin Jussin elokuvasta Yksityisalue vuonna 1963._NEWLINE_Meril\xc3\xa4inen oli naimisissa koreografi Ruth Matson kanssa. _NEWLINE_Meril\xc3\xa4inen on haudattu Hietaniemen hautausmaan Taiteilijainm\xc3\xa4elle.'